Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er mann i alder av 53 år og bosatt i Sandnes kommune. Har i dag et sentralt verv i Speidernes beredskap. Er også medlem i det kommunale beredskapsrådet i Sandnes.

Kompetanse: Realkompetanse

Arbeidserfaring: Norges speiderforbund og Speidernes beredskap. (FORF)

1. **Kan du beskrive din tilnærming til begrepene risiko og sårbarhet?**

Min tilnærming til risiko er å definere risiko i forhold til liv og helse eller økonomiske verdier. Det er viktig å skille på alvorlig risiko og mindre alvorlig risiko. Vi må tåle at det er noe risiko i samfunnet. Sårbarhet for meg er knyttet til organiseringen i f.eks. et arrangement, kommune eller region.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Ja, startet opp med slikt arbeid knyttet til DSD Ryfylkebåtene. Her der vi med analysearbeid og øvelsesplanlegging.

Har deltatt i analysearbeid i Norges Speiderforbund og Gladmatfestivalen i Stavanger.

Ser at man har ulik tilnærming til slik arbeid i organisasjoner både offentlige og private.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Ja, opplever at det er stor usikkerhet knyttet til analyser. Man må velge å ta analysearbeidet på alvor eller ikke.

1. **Er helhetlig risiko- og sårbarhetsanalyse viktige for kommunale rapporter?**

Ja, opplever at dette er viktig i forhold til beredskapsarbeidet i kommunen.

Men en slik analyse må gjøres tilgjengelig for de andre i kommuneorganisasjonen.

1. **Har du et forhold til risikostyring og dette begrepet?**

For meg er risikostyring noe man gjør ut ifra den risikoen man har identifisert. Dette gjør jeg nok uten at jeg bruker begrepet aktivt.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Her vil jeg nevne Justis- og beredskapsdepartementet, DSB og HRS. Opplever at DSB har fått for mange oppgaver opp mot FORF organisasjonene, burde etter min mening gitt flere oppgaver til FORF- organisasjonene og hovedredningssentralene.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Jeg må si at dette er jeg ikke kjent med men jeg antar at det er flere.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Opplever at Sandnes kommune har en positiv utvikling på området, men er etter min oppfatning ikke en pådriver.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Tenker at tåleevnen til samfunnet må være tilstrekkelig til å tåle ekstremvær og strømbortfall.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Er litt usikker, men opplever ikke at dette er høyt prioritert i kommunen. Eller det vil si, kan dere gi meg noen gode eksempler på hvordan dere har risikostyrt?

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Jeg vil trekke frem at noen bydeler i dag er litt tynt etablert på noen av de kommunale tjenestene. Synes også at noen bydeler bygges ut for fort slik at man ikke klarer og opprettholde en tilstrekkelig kvalitet på det som blir utbygd. Et annet eksempel er nye Sandnes stadion, hvor mye er det tenkt på hendelser knyttet til denne lokaliteten med tanke på tilkomst for ambulanser og andre utrykningskjøretøy. Ellers også generell trafikksikkerhet i dette området.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Etter min oppfatning er vektingen 60/40 i favør av de private aktørene.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Synes plasseringen av hovedbrannstasjonen på Stangeland er en god og strategisk plassering. Ellers er det mange eksempler på dårlig byutvikling med plassering av høye bygg i Indre Vågen etter hvordan jeg kan se dette.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Vel, det er jeg ikke sikker på. Men tenker at det er mer fokus på dette nå.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Tenker på utvikling av transport aksene og fremkommelighet er sårbart. Noen viktige knutepunkt er pt. slik at de kan lamme hele trafikken om det skulle skje noe utforutsett. Med vekst er det viktig å ta tak i disse utfordringene.